ใช้ทา ใช้กิน
ให้ใช้น้ำมันมะพร้าวออร์แกนิก เป็นน้ำมันมะพร้าวบริสุทธิ์ ไม่ผ่านการแปรรูป เพราะจะมีคุณค่าและสารอาหารมากกว่า ที่ไม่ควรซื้อคือน้ำมันมะพร้าว RBD คือ refined (ทำให้บริสุทธิ์), bleached (ฟอกสี) และ deodorized (กำจัดกลิ่น) ปกติถ้าเก็บในที่อากาศอุ่นหรือร้อน น้ำมันมะพร้าวจะเหลว แต่พอเย็นตัวก็จะแข็งขึ้นมา น้ำมันมะพร้าวคุณภาพดีมีขายตามซูเปอร์ของห้างสรรพสินค้าใหญ่ๆ ร้านขายยา ร้านขายสินค้าออร์แกนิก และในเน็ต ถ้าน้ำมันมะพร้าวเหลวอยู่แล้ว ให้ตักมาประมาณ 1/2 ช้อนชา (2 กรัม) แล้วเทใส่ฝ่ามือ จากนั้นถูมือกันไปมา จนฝ่ามือเคลือบไปด้วยน้ำมัน แต่ถ้าน้ำมันมะพร้าวจับตัวแข็ง ให้ตักมาใส่มือ 1 ช้อนเล็กๆ จากนั้นวอร์ม คือถูมือไปมา 1 นาที เท่านี้น้ำมันมะพร้าวก็จะนิ่มแล้วเหลวเหมือนเดิม เอามือที่มีน้ำมันเคลือบไปถูหลัง ท่อนขา และหน้าท้องของน้องหมา รวมถึงจุดอื่นๆ ที่แห้ง แดง คัน หรือถูกหมัดกัด ให้ทาน้ำมันวันละ 1 - 2 ครั้งจนโรคผิวหนังของหมาดีขึ้น ถ้ามือเริ่มแห้ง จะลงน้ำมันเพิ่มก็ได้ ถ้าน้องหมามีปัญหาเรื่องหมัด น้องจากใช้น้ำมันมะพร้าวถูตามผิวหนังแล้ว ต้องชะโลมขนด้วย ให้ลงน้ำมันที่มือเพิ่ม จากนั้นใช้นิ้วสางขนให้ทั่วๆ อย่าลืมขนที่หน้าท้องด้วย ให้ทาน้ำมันวันละ 1 - 2 ครั้งจนหมัดหาย คุณใช้น้ำมันมะพร้าวได้หลายวันไปจนถึงหลายอาทิตย์ จนกระทั่งน้องหมาหายจากหมัดหรือโรคผิวหนัง ถ้าทาปุ๊บน้องหมาก็เลียน้ำมันมะพร้าวที่ตัวหรือที่ขนปั๊บ ก็ไม่เป็นไร เพราะกินได้สบายมาก แต่ถ้ากลัวน้ำมันมะพร้าวหลุดจากหนังหรือขน ก็ต้องใส่เสื้อให้น้องหมา จะได้เลียน้ำมันมะพร้าวออกไม่ได้อีก สูตรนี้น้องหมาต้องกินเข้าไป เพราะฉะนั้นต้องเลือกน้ำมันมะพร้าวคุณภาพดีที่สุดที่จะหาได้ เลือกที่เป็นน้ำมันออร์แกนิกได้ยิ่งดี ที่ไม่ควรซื้อคือน้ำมันมะพร้าว RBD คือ refined (ทำให้บริสุทธิ์), bleached (ฟอกสี) และ deodorized (กำจัดกลิ่น) เพราะการแปรรูปจะทำให้เสียคุณค่าทางอาหารไป น้ำมันมะพร้าวคุณภาพดีมีขายตามซูเปอร์ของห้างสรรพสินค้าใหญ่ๆ ร้านขายยา ร้านขายสินค้าออร์แกนิก และในเน็ต ปริมาณที่เหมาะสมคือ 1 ช้อนชา (4 กรัม) ต่อน้ำหนักตัวน้องหมา 10 ปอนด์ (4.5 กก.) แต่อย่าให้เท่านี้แต่แรก ให้เริ่มจาก 1/4 ของปริมาณที่กำหนดเป็นเวลา 2 - 3 วัน แล้วค่อยเพิ่มปริมาณ จะป้อนน้องหมาด้วยช้อน หรือผสมในอาหารก็ได้  ถ้าป้อนเยอะๆ แต่แรก ระวังจะไม่ย่อยจนน้องหมาท้องเสียได้ เช่น ถ้าน้องหมาหนัก 20 ปอนด์ (9 กก.) ให้เริ่มป้อน 1/2 ช้อนชา (2 กรัม) เป็นเวลา 2 - 3 วัน จากนั้นค่อยเพิ่มเป็น 2 ช้อนชา (8 กรัม) ต้องควบคุมดูแลอาหารของน้องหมาให้ดี อย่าให้ได้กรดไขมันจําเป็น หรือ essential fatty acids (omega-3) ที่พบในน้ำมันมะพร้าวมากเกินไป ถ้าให้หมากินอาหารเสริมที่มีน้ำมันโอเมก้า-3 ด้วย ก็ต้องสลับวันกับที่ให้น้ำมันมะพร้าว เพราะถ้าได้รับโอเมก้า-3 มากเกินไป จะทำให้หมามีปัญหาเรื่องการย่อยอาหาร เลือดแข็งตัวเป็นลิ่ม และเกิดภาวะไวต่ออินซูลิน เช่น ให้น้ำมันโอเมก้า-3 อาทิตย์ละ 3 วัน สลับกับน้ำมันมะพร้าวอีก 4 วัน สัตวแพทย์บางส่วนก็ไม่รับรองผลที่จะได้จากการรักษาโรคผิวหนังของสุนัขด้วยน้ำมันมะพร้าว ยังไงลองปรึกษาคุณหมอประจำตัวน้องหมาดู ก่อนเริ่มให้น้ำมันมะพร้าวหรือผสมในอาหาร ถ้าน้องหมาน้ำหนักเกินเกณฑ์ คุณหมออาจแนะนำว่าให้น้ำมันได้เฉพาะช่วงสั้นๆ เท่านั้น เพราะน้ำมันมะพร้าวให้พลังงานถึง 120 แคลอรี่ต่อ 1 ช้อนโต๊ะ (12 กรัม)
เลือกน้ำมันมะพร้าวคุณภาพสูง. วอร์มน้ำมันในมือ. เอาไปถูตัวน้องหมา. สางขนด้วยน้ำมันมะพร้าว. ใส่เสื้อให้หมา. เลือกน้ำมันมะพร้าวบริสุทธิ์ (extra-virgin). ป้อนด้วยช้อนหรือผสมในอาหาร. ควบคุมปริมาณน้ำมันโอเมก้า-3 ในอาหารของน้องหมา. ปรึกษาสัตวแพทย์ก่อนใช้น้ำมันมะพร้าวในระยะยาว.
https://www.wikihow.com/Use-Coconut-Oil-for-Flea-and-Skin-Treatment-on-Dogs https://www.wikihow.com/Use-Coconut-Oil-for-Flea-and-Skin-Treatment-on-Dogs
Applying Coconut Oil to Your Dog's Skin Feeding Your Dog Coconut Oil